Diari Oficial de la Generalitat Valenciana


Sumari del DOGV 3779, del 26-06-2000 (2000/5312)

ORDRE de 8 de juny de 2000, de la Conselleria d'Economia, Hisenda i Ocupació, per la qual s'incrementen els crèdits consignats en l'Ordre d'11 d'abril de 2000 (DOGV 3.738, de 27 d'abril de 2000), per la qual es publicava la línia pressupostària i s'establia el procediment de pagament per a la segona fase dels programes de Garantia Social, convocats per l'Ordre de 26 d'abril de 1999, de les conselleries de Cultura, Educació i Ciència, i d'Ocupació, Indústria i Comerç.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3779

Data del DOGV
:   26-06-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/5312


Data del document
:   08-06-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda social
    * ajuda pública

ORDRE de 8 de juny de 2000, de la Conselleria d'Economia, Hisenda i Ocupació, per la qual s'incrementen els crèdits consignats en l'Ordre d'11 d'abril de 2000 (DOGV 3.738, de 27 d'abril de 2000), per la qual es publicava la línia pressupostària i s'establia el procediment de pagament per a la segona fase dels programes de Garantia Social, convocats per l'Ordre de 26 d'abril de 1999, de les conselleries de Cultura, Educació i Ciència, i d'Ocupació, Indústria i Comerç. [2000/X5312]
  
El dia 11 de maig de 1999 es va publicar en el DOGV l'Ordre de 26 d'abril de 1999, de les conselleries de Cultura, Educació i Ciència, i d'Ocupació, Indústria i Comerç, per la qual es convocaven subvencions per al desplegament de programes de garantia social.
  
Després, el dia 27 d'abril de 2000, va ser publicada en el DOGV l'Ordre d'11 d'abril de 2000, per la qual la Conselleria d'Ocupació finançava la segona fase dels programes de garantia social que havia de realitzar durant el primer semestre de 2000, per una quantia de 875.178.211 de PTA (2.734.605,07 euros), a càrrec de la línia de subvenció 408 Programa de Garantia Social, c.c. 1602, del programa 322.20 Formació Professional Ocupacional, de la Llei de Pressupostos de la Generalitat Valenciana per a l'exercici 2000.
  
Una vegada valorades les peticions formulades per les entitats col·laboradores en el citat programa, i havent-se constatat l'existència de saldo en els crèdits, disponibles com a conseqüència de la Resolució del dia 9 de maig de 2000, de la Conselleria d'Economia i Hisenda, per la qual s'autoritza determinada generació de crèdit per major previsió d'ingressos procedents del Fons Social Europeu, esdevé necessari incrementar les dotacions assignades inicialment al citat programa de garantia social amb l'objectiu de fer front a la realització completa de la segona fase del programa en l'exercici 2000.
  
Per tot això, de conformitat amb la disposició addicional primera de la citada Ordre de 26 d'abril de 1999, i en ús de les facultats que em confereix la Llei 5/1983, de 30 de desembre, de Govern Valencià
  
ORDENE
  
Únic
  
Incrementar la dotació pressupostària assignada en l'Ordre d'11 d'abril de 2000 per a la segona fase dels programes de garantia social, línia de subvenció 408, c.c. 1602, del programa 322.20 Formació Professional Ocupacional, a la qual s'assigna una quantia màxima de 381.023.099 de PTA (3.666.173,84 euros), la qual cosa suposa un increment de 613.449.295 de PTA (931.568,76 euros) sobre la dotació anterior.
  
València, 8 de juny de 2000
  
El conseller d'Economia, Hisenda i Ocupació,